**JP Hrvatske telekomunikacije d.d. Mostar**

Kneza Branimira bb, 88 000 Mostar, BiH | T +387 36 395000 | F +387 36 395279 | www.hteronet.ba  
Identifikacijski broj: 4227270100006

Matični-registarski broj subjekta upisanog kod Općinskog suda Mostar: 1-10868

PDV broj: 227270100006  
Transakcijski račun kod UniCredit bank d.d. Mostar: 3381002202007207

Transakcijski račun kod Raiffeisen bank d.d. Sarajevo (filijala Mostar): 1610200023800018

Transakcijski račun kod Addiko bank d.d. Sarajevo: 3060190000145509

Na temelju članka 20 a Zakona o izmjenama i dopunama Zakona o radu (Sl. novine F BiH 89/18), Uredbe o postupku prijema u radni odnos u Javnom sektoru u F BiH (Sl. novine F BiH br. 13/19 od 27.02.2019. godine, Sl. novine F BiH br. 9/21 od 03.02.2021. godine i Sl. novine F BiH br. 53/21 od 07.07.2021. godine ), Zakona o pravima razvojačenih branitelja i članova njihovih obitelji (Sl. novine F BiH br.54/19), članka 138 i 142 Statuta Javnog poduzeća Hrvatske telekomunikacije d.d. Mostar, članka 8 i 9 Pravilnika o radu Javnog poduzeća Hrvatske telekomunikacije d.d. Mostar, Priloga V Pravilnika o raduJavnog poduzeća Hrvatske telekomunikacije d.d. Mostar, suglasnosti FMPiK za prijem u radni odnos dj.br.: 07/1-45-1178/25 od 26.06.2025. godine i dj.br.:07/1-45-1268/25 od 11.07.2025. godine, Odluke Uprave Javnog poduzeća Hrvatske telekomunikacije d.d. Mostar broj: UD-3-49-33/25 od 2.10.2025. godine, JP Hrvatske telekomunikacije d.d. Mostar, raspisuje

**J A V N I O G L A S**

**za prijem radnika u radni odnos na neodređeno vrijeme**

**POSLOVNA JEDINICA ZA TEHNIKU I INFORMACIJSKE TEHNOLOGIJE**

1. **Stručni suradnik 2,** Poslovna jedinica za tehniku i informacijske tehnologije, Sektor za planiranje i razvoj mreža, Odjel za planiranje i razvoj kabelskih mreža, Grupa za tehničku dokumentaciju kabelskih mreža, **1 (jedan) izvršitelj**, minimalno 1 (jedna) godina radnog iskustva u struci, probni rad 6 mjeseci, **mjesto rada Čapljina.**

**Opis posla:**

* Provodi i koordinira aktivnostima na redovnom i preventivnom održavanju kabelskih mreža (bakreni i svjetlovodni kabeli) i CPE- terminalne opreme
* Identificira probleme, određuje prioritete i nudi kvalitetna rješenja
* Vrši kontrolu kvalitete obavljenih radova vanjskih izvođača radova
* Izvršava aktivnosti vezanih za SLA ugovore s dobavljačima usluga
* Predlaže i sudjeluje u donošenju planova razvoja kabelskih mreža
* Predlaže i sudjeluje u izradi migracijskih planova kabelskih mreža
* Predlaže i sudjeluje u realizaciji projekata vezanih za planiranje, projektiranje i izgradnju kabelskih mreža
* Provodi povjerene projektne zadatke
* Sudjeluje u poslovima nadzora i izgradnje kabelskih mreža
* Sudjeluje u pripremi i realizaciji projekata i mini projekata kabelske

mreže

* Prati, kontrolira i primijenjuje važeće standarde i odredbe za izvedene radove od strane izvođača vanjskih radova
* Dostavlja svu potrebnu dokumentaciju i podatke radi uknjiživanja izgrađenih kabelskih mreža i instalirane opreme u osnovna sredstva
* Koordinira i surađuje pri implementaciji tehničkih rješenja u svrhu rješavanja žalbi korisnika
* Daje podršku službi za brigu o korisnicima u rješavanju žalbi korisnika kroz zaprimanje, istraživanje i izvješćivanje o statusu korisničke žalbe
* Obavlja električna mjerenja u kabelskim mrežama i analizira rezultate
* Osigurava da tražena izvješća budu napravljeno na brz i učinkovit način sukladno internim procedurama i procesima HT-a
* Osigurava ispravnu i ažuriranu dokumentaciju za podršku procesima i procedurama
* Evidentira, prati i šalje obavijesti o planiranim i neplaniranim prekidima u pristupnim mrežama
* Samostalno obavljanje svih zadanih poslova
* Sudjelovanje u različitim projektima unutar i izvan odjela s ciljem pružanja podrške i rješenja vezanih uz kabelske mreže
* Obavlja ostale poslove po nalogu neposrednog rukovoditelja

1. **Stručni suradnik 2,** Poslovna jedinica za tehniku i informacijske tehnologije, Sektor za upravljanje mrežama i uslugama, Odjel za upravljanje prijenosnim mrežama, Grupa za radio backbone, **1 (jedan) izvršitelj**, minimalno 1 (jedna) godina radnog iskustva u struci, probni rad 6 mjeseci, **mjesto rada Mostar.**

**Opis posla:**

* Predlaže i sudjeluje u donošenju planova razvoja prijenosnih mreža
* Predlaže i sudjeluje u izradi migracijskih planova prijenosnih mreža
* Predlaže i sudjeluje u realizaciji projekata vezanih za planiranje, projektiranje i izgradnju prijenosnih mreža.
* Sudjeluje u provedbi provjerenih projektnih zadatka
* Sudjeluje u pokretanju procesa nabave roba, usluga i radova
* Predlaže i sudjeluje u implementaciji prijenosnih sustava i novih tehničkih rješenja, te tehničkih rješenja sa ciljem poboljšanja kvalitete, pouzdanosti i dostupnosti prijenosnih mreža
* Dostavlja svu potrebnu dokumentaciju i podatke radi uknjiživanja izgrađenih objekata i instalirane opreme u osnovna sredstva
* Identificira rizike i učestvuje u predlaganju njihova rješenja.
* Osigurava visoku dostupnost, pouzdanost i kvalitetu prijenosnih sustava
* Sudjeluje u izradi i implementira procedure i procese za upravljanje i nadzor prijenosnim sustavima
* Sudjeluje u definiranju sučelja za nadzor i upravljanje sustavima.
* Identificira probleme, sudjeluje u određivanju prioriteta i izradi tehničkih rješenja za iste
* Osigurava pokazatelje uspješnosti tehničkih sustava (KPI) unutar zadanih vrijednosti.
* Nadzire i osigurava visoku kvalitetu radova na prijenosnim sustavima.
* Sudjeluje u izradi rješenja za poboljšanje rada prijenosnih sustava
* Prikuplja i analizira podatke za potrebe izvješćivanja
* Provodi i koordinira održavanje prijenosnih sustava
* Identificira probleme, učestvuje u određivanju prioriteta i izradi tehničkih rješenja za iste
* Učestvuje u pružanju tehničke podrške u svrhu implementacije usluga i pri otklanjanju smetnji na korisničkim uslugama
* Sudjeluje u pružanju tehničke podrške poslovima prodaje i veleprodaje
* Analizom problema i tehničkom stručnošću sudjeluje u rješavanju kompleksnih incidenata i problema
* Osigurava provođenje poslova s minimalnim utjecajem na kvalitetu usluga
* Sudjeluje u pokretanju procesa nabave vezane uz ugovore o razini usluge (SLA) i prati realizaciju ugovora
* Sudjeluje u različitim projektnim zadacima unutar i izvan Sektora s ciljem pružanja podrške i rješenja vezanih za planiranje i razvoj prijenosnih mreža
* Samostalnost u obavljanju poslova
* Pruža obuku manje iskusnim članovima tima
* Sudjeluje u različitim projektnim zadacima unutar i izvan Sektora s ciljem pružanja podrške i rješenja vezanih za planiranje i razvoj prijenosnih mreža
* Samostalnost u obavljanju poslova
* Pruža obuku manje iskusnim članovima tima
* Osigurava dostupnost informacija i trenutnih parametara o kvaliteti mreža u svrhu razvoja prijenosnih mreža i definiranja novih sustava i usluga
* Predlaže rješenja za poboljšanje rada mreže na osnovu prikupljenih i analiziranih podataka
* Planira i kreira izvješća i sudjeluje u izradi studija isplativosti
* Obavlja ostale poslove po nalogu neposrednog rukovoditelja

1. **Suradnik 1,** Poslovna jedinica za tehniku i informacijske tehnologije, Sektor za IT i usluge, Odjel za poslovne informacijske sustave, Grupa za analitičke informacijske sustave, **1 (jedan) izvršitelj**, minimalno 3 (tri) godine radnog iskustva u struci, probni rad 6 mjeseci, **mjesto rada Mostar**

**Opis posla:**

* Upravlja korporativnim skladištem podataka (DWH) i sustavima poslovne analize podataka
* Dizajnira i razvija poslovna izvješća dostupna putem BI platforme
* Realizira, implementira i upravlja OLAP kockama koje omogućavaju različite poslovne analize podataka
* Realizira, implementira i upravlja Data mining analizama podataka (analitički CRM)
* Upravlja Big data sustavima, te sustavima prediktivnih izvještajnih sustava
* Realizacija razvojnih projekata u cilju održavanja zahtijevanih ukupnih performansi poslovnih i analitičkih sustava i povezanih poslovnih procesa
* Prilagođava analitičke i izvještajne sustave prema korisničkim potreba, a u koordinaciji sa poslovnim korisnicima
* Upravlja implementacijom analitičko-prediktivnih rješenja u koordinaciji sa poslovnim korisnicima
* Sudjelovanje u različitim projektima unutar i izvan sektora s ciljem pružanja podrške i rješenja vezanih uz poslovne informacijske sustave
* Obuhvaćanje znanja sa projekta i davanje povratnih informacija članovima tima – prenošenje najboljih metoda na druge projekte
* Izrada post-projekt procjene rezultata projekta i rješavanje post-projekt poteškoća/ishoda iz tehničke domene
* Predlaže projekte koji će doprinijeti optimizaciji poslovnih procesa, poboljšanju kvalitete i stabilnosti sustava i zadovoljstvu korisnika
* Identificira rizike i predlaže rješenja
* Izvješćuje o kvaliteti izvršenih poslova
* Obavljanje ostalih poslova po nalogu neposrednog rukovoditelja
* Aktivna suradnja sa svim ostalim sektorima i odjelima unutar Društva
* Definiranje i organiziranje podrške ostalim poslovnim područjima
* Upravljanje i koordiniranje vanjskim sučeljima prema partnerima i dobavljačima
* Definiranje i koordiniranje aktivnosti vezanih uz ugovore o održavanju poslovnih informacijskih sustava
* Obavlja ostale poslove po nalogu neposrednog rukovoditelja

**Uvjeti**

**Opći uvjeti:**

1. Da je državljanin BiH
2. Da ima navršenih 18 godina života
3. Da ima opću zdravstvenu sposobnost za obavljanje poslova navedenog radnog mjesta (samo kandidat koji bude izabran dužan je dostaviti liječničko uvjerenje kao dokaz da njegovo zdravstveno stanje i psihofizičke sposobnosti odgovaraju uvjetima radnog mjesta na koje je izabran)
4. Da se protiv njega ne vodi kazneni postupak (samo kandidat koji bude izabran dužan je dostaviti uvjerenje da se protiv njega ne vodi kazneni postupak)

**Posebni uvjeti:**

- za radna mjesta pod rednim brojem 1 i 2): VSS, VII/300 ECTS, fakultet elektrotehnike, računarstva ili informatike, komunikacijske vještine, spremnost na timski rad, minimalno 1 (jedna) godina radnog iskustva u struci, probni rad 6 mjeseci

- za radno mjesto pod rednim brojem 3): VŠS, 180 ili 240 ECTS, fakultet elektrotehnike, računarstva ili informatike, komunikacijske vještine, spremnost na timski rad, minimalno 3 (tri) godine radnog iskustva u struci, probni rad 6 mjeseci

Uz uredno popunjenu i vlastoručno potpisanu Prijavu na javni oglas **(obrazac prijave je na internet stanici Poduzeća –** [**www.hteronet.ba**](http://www.hteronet.ba) **i u uredu protokola, na adresi Kneza Branimira b.b. Mostar)**,

dostaviti i slijedeću dokumentaciju:

* životopis,
* uvjerenje o državljanstvu,
* izvod iz matične knjige rođenih,
* diplomu/svjedodžbu (razredne i završna svjedodžba)

Ukoliko je diploma/svjedodžba stečena u nekoj drugoj državi nakon 06.04.1992. godine, obvezno uz diplomu dostaviti i ovjerenu kopiju nostrificirane/priznate diplome/svjedodžbe)

* uvjerenje/potvrdu prethodnog poslodavca o radnom iskustvu u struci uz preciziranje poslova na kojima je radio/radi i dužine radnog odnosa na navedenim poslovima

**Prioritet pri zapošljavanju pod jednakim uvjetima imaju osobe iz članka 2 Zakona o pravima razvojačenih branitelja i članova njihovih obitelji (Službene Novine F BiH broj 54/19)**

**Kandidati koji se pozivaju na prioritet pri zapošljavanju sukladno Zakonu o pravima razvojačenih branitelja i članova njihovih obitelji (Službene novine F BiH broj 54/19) dužni su dostaviti dokaze o prioritetu upošljavanja i to:**

* Dokaz da su nezaposleni,
* Dokaz da imaju status razvojačenog branitelja

Dokumentacija se dostavlja u originalu ili ovjerenim kopijama. Ukoliko kandidati dostavljaju dokumentaciju u ovjerenoj kopiji, ovjerene kopije ne smiju biti starije od 6 mjeseci.

Kandidati koji se prijavljuju na više radnih mjesta podnose prijavu za svako radno mjesto pojedinačno i uz svaku prijavu dostavljaju traženu dokumentaciju. U tom slučaju, dovoljno je uz jednu prijavu dostaviti originale ili ovjerene kopije dokumentacije, dok u drugim prijavama mogu dostaviti obične kopije dokumentacije s naznakom prijave u kojoj se nalaze originali ili ovjerene kopije zahtijevane dokumentacije.

Neuredne, nepotpune i ne blagovremene prijave bit će odbačene zaključkom, te neće biti razmatrane.

Kandidati čije su prijave uredne, potpune i blagovremene biti će pismenim putem obaviješteni o mjestu, datumu i vremenu održavanja pismenog dijela ispita.

Smatra se da je kandidat zadovoljio na pismenom ispitu ukoliko je osvojio najmanje 60% bodova, odnosno minimalno 9 od ukupno 15 mogućih bodova.

O mjestu, datumu i vremenu polaganja usmenog ispita, kandidati će biti obaviješteni usmeno ili pismeno putem e-mail-a.

Ako kandidat koji je uredno pozvan ne pristupi testiranju smatra se da je povukao prijavu na oglas.

**Prijave na oglas s potrebnom dokumentacijom u zatvorenoj omotnici dostaviti u roku od 8 (osam) dana od dana objavljivanja u dnevnoj novini Oslobođenje i Internet stranici Poduzeća.**

**Kandidat je obvezan na poleđini omotnice naznačiti svoje ime, prezime i adresu**

**Prijave se dostavljaju poštom ili osobno putem protokola na adresu:**

***JP* Hrvatske telekomunikacije d.d. Mostar*, Kneza Branimira b.b., 88 000 Mostar, sa naznakom: Prijava na javni oglas za radno mjesto \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,***

***(naziv radnog mjesta)***

***pod rednim brojem \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***(redni br. u javnom oglasu)***

Podnošenjem prijave na javni oglas podnositelji su suglasni da JP Hrvatske telekomunikacije d.d. Mostar prikuplja, koristi i dalje obrađuje dostavljene osobne podatke u svrhu provođenja procedure prijema kandidata u radni odnos, sukladno propisima koji reguliraju zaštitu osobnih podataka.

Kandidati koji nisu izabrani, uz prethodno podneseni pismeni zahtjev, mogu preuzeti osobnu dokumentaciju na Protokolu JP HT d.d. Mostar, na adresi kneza Branimira b.b. Mostar, nakon okončanja postupka izbora. Zahtjev za izuzimanje dokumentacije podnosi se putem protokola JP HT d.d. Mostar, na naprijed navedenoj adresi, najkasnije u roku od 12 (dvanaest) mjeseci od završenog postupka izbora kandidata.

Dokumentacija priložena uz prijavu će se čuvati 12 (dvanaest) mjeseci nakon završenog postupka izbora ili završetka sudskog spora. Nakon isteka roka dokumentacija će biti uništena.

Izbor iz reda prijavljenih kandidata koji ispunjavaju uvjete oglasa izvršit će se sukladno Zakonu o radu F BiH, Uredbi o postupku prijema u radni odnos u javnom sektoru u F BiH, Zakonu o pravima razvojačenih branitelja i članova njihovih obitelji, Pravilniku o radu Javnog Poduzeća Hrvatske telekomunikacije d.d. Mostar i Odluci Uprave Društva.